CELEX: 62016CN0452
Language: et
Date: 2016-08-16 00:00:00
Title: Kohtuasi C-452/16: Eelotsusetaotlus, mille on esitanud Rechtbank Amsterdam (Madalmaad) 16. augustil 2016 – Openbaar Ministerie versus Krzysztof Marek Poltorak

17.10.2016   
            
            
               ET
            
            
               Euroopa Liidu Teataja
            
            
               C 383/7
            
         Eelotsusetaotlus, mille on esitanud Rechtbank Amsterdam (Madalmaad) 16. augustil 2016 – Openbaar Ministerie versus Krzysztof Marek Poltorak
   (Kohtuasi C-452/16)
   (2016/C 383/09)
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Amsterdam
   
      Põhikohtuasja pooled
   
   
      Taotluse esitaja: Openbaar Ministerie
   
      Isik, kelle üleandmist taotletakse: Krzysztof Marek Poltorak
   
      Eelotsuse küsimused
   
   
               1.
            
            
               Kas mõisted „õigusasutus“, mida on kasutatud raamotsuse 2002/584/JSK (1) artikli 6 lõikes 1, ja „kohtuotsus“, mida on kasutatud raamotsuse 2002/584/JSK artikli 1 lõikes 1, on liidu õiguse autonoomsed mõisted?
            
         
               2.
            
            
               Kui vastus esimesele küsimusele on jaatav: milliste kriteeriumide alusel on võimalik kindlaks määrata, kas vahistamismääruse teinud liikmesriigi teatav asutus on selline „õigusasutus“ ning kas tema tehtud Euroopa vahistamismäärus on seega selline „kohtuotsus“?
            
         
               3.
            
            
               Kui vastus esimesele küsimusele on jaatav: kas Rootsi riiklik politseiamet kuulub mõiste „õigusasutus“ alla, mida on kasutatud raamotsuse 2002/584/JSK artikli 6 lõikes 1, ja kas nimetatud ameti tehtud Euroopa vahistamismäärus on seega „kohtuotsus“ raamotsuse 2002/584/JSK artikli 1 lõike 1 tähenduses?
            
         
               4.
            
            
               Kui vastus esimesele küsimusele on eitav: kas sellise riikliku politseiameti nagu Rootsi riiklik politseiamet määramine õigusasutuseks, kes teeb vahistamismääruse, on kooskõlas liidu õigusega?
            
         
      (1)  Nõukogu 13. juuni 2002. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta (EÜT 2002, L 190, lk 1; ELT eriväljaanne 19/06, lk 34).